kardosdrur/scandi-wiki huggingface dataset:
Daniel Zimakoff

Daniel Zimakoff (født 20. december 1956 på Nørrebro i København) er en dansk forfatter, der har skrevet en række romaner for børn, unge og voksne. Han har modtaget 6 priser, herunder Kulturministeriets Børnebogspris i 2004 for En dødssyg ven. Daniel blev født som barn nr. 8 ud af 10. Han voksede op i Tingbjerg. Han begynde at skrive som trediveårig og har skrevet lige siden. Han er gift med Ida-Marie Rendtorff, der ligeledes er forfatter, og med hvem han har skrevet bogen Strømsvigt – Sofia og Tobias. Daniel har ud over de nævnte bøger bl.a skrevet: Det tårnhøje helvede, Noget mellem venner, Bedste fjender, Grim weekend, To fluer med ét smæk, Fuld fart festival og Isbilen.

Eksterne henvisninger 
 Forfatterens hjemmeside: http://danielzimakoff.dk/
 

Børnebogsforfattere fra Danmark
Dansksprogede forfattere fra Danmark
Modtagere af Kulturministeriets Børnebogspris
Personer fra Nørrebro
Modtagere af Forfatter Martin Jensen og hustru Manja Jensen Legat
Läckö slot

Läckö slot er et middelalderslot på Kållandsö i Vänern i Sverige. Slottets ældste dele er fra 1298 og blev bygget af Brynolf Algotsson, der var biskop i Skara. Efter Västerås riksdag i 1527 blev slottet lagt under kronen og blev forlægning. Magnus Gabriel De la Gardie ejede slottet i 1600-tallet og det var ham som gav det sit nuværende udseende. 

I 1990 blev slottet overtaget af Stiftelsen Läckö Slott, siden 1993 forvaltes slottet af Statens fastighetsverk. Officielt hedder slottet Sikajocki, men det navn bruges næsten ikke.

Eksterne henvisninger 
 Netsted for Läcko slot (svensk)

Slotte i Sverige
Bygninger, konstruktioner og anlæg i Västra Götalands län
Fianna Fáil

Fianna Fáil (irsk: Skæbnens soldater) er et republikansk-konservativt politisk parti i Republikken Irland. Ved valget i 2007 havde partiet ca. 55.000 medlemmer og 77 af de 166 sæder i Dáil Éireann. 

Partiet blev grundlagt 23. marts 1926, med Éamon de Valera som leder. Oprindelig var det et radikalt parti, til venstre for midten. Efterhånden bevægede det sig i en mere konservativ retning efter at det fra 1930'erne begyndte at dominere irsk politik. Siden 1932 har det været det største partit i Dáil, og det har haft regeringsmagten otte gange: 1932 1948, 1951–1954, 1957–1973, 1977–1981, 1982, 1987–1994, 1997–2007 og 2007–. 

I Europa-Parlamentet er partiet medlem af ALDE-gruppen, ligesom det indgår i det europæiske liberale parti ELDR.

Af Irlands otte præsidenter kom seks fra Fianna Fáil-regeringer eller blev udnævnt af Fianna Fáil. Kun Douglas Hyde (1938–1945) og Mary Robinson (1990–1997) har ikke haft forbindelse med partiet. Hyde blev indsat af de Valera, men oprindelig nomineret af partiet Fine Gael (og støttet af Fianna Fáil).

Partiledere

Eksterne henvisninger 

Politiske partier i Irland
Etableret i 1926
Konservative partier
Partier repræsenteret i Europa-Parlamentet
Emmerik Høegh-Guldberg

Emmerich "Emmerik" Lucian Høegh-Guldberg (4. maj 1807 i Aarhus – 31. maj 1881 sammesteds) var en dansk maler.

Emmerik Høegh-Guldberg var egentlig tiltænkt at skulle vare gået militærvejen som faren, Julius Høegh-Guldberg og var 1819-26 artillerikadet, men kom til København og valgte Kunstakademiet, hvor han blev optaget 1828 som elev af C.A. Lorentzen. Ligesom sin lærer, og senere svigerfar, Christian David Gebauer, dyrkede Høegh-Guldberg fortrinsvist dyremaleriet. Høegh-Guldberg raderede en del, men har især høstet anerkendelse for sin undervisning i Aarhus. 

Han blev 1829 timelærer i skrivning og tegning ved Aarhus Katedralskole (1839-53 tillige ved Realskolen), 1859 adjunkt og fik 1874 afsked, men fungerede som timelærer til 1879. Han var 1831-79 forstander for Prins Frederik Ferdinands Tegneskole, grundlagde 1840 en kunstudstilling i Aarhus og var en tid inspektør ved Kunstmuseet sammesteds. Han blev 1853 Dannebrogsmand og 1874 Ridder af Dannebrog.

Høegh-Guldberg fik en varig betydning for flere talentfulde elever, heriblandt Vilhelm Dahlerup.

I 1829 blev Høegh-Guldberg malet af sin ungdomsven Christen Købke (ARoS Aarhus Kunstmuseum).

Ekstern henvisning og kilde

Eksterne henvisninger 
 

Malere fra Danmark
Emmerik
Personer fra Aarhus
Danskere i 1800-tallet
Grafikere fra Danmark
Dyremalere
Riddere af Dannebrog
Skolefolk fra Danmark
Tegnere fra Danmark
Seem Kirke

Seem Kirke er en romansk bygning på den sydlige kant af Ribe Ådal, ca. 4½ km sydøst for Ribe. Den ligger i den nordlige udkant af den spredte bebyggelse Seem.

Søren Krarup var præst her i perioden 1965-2005.

Eksterne kilder og henvisninger 

 Seem Kirke på KortTilKirken.dk
 Seem Kirke i bogværket Danmarks Kirker (udg. af Nationalmuseet)
 Seem Klosterkirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg Kommune
Amalienborgmuseet

Amalienborgmuseet i København er en del af Kongernes Samling, der også omfatter Rosenborg og Koldinghus samt H.M. Dronningens Håndbibliotek. Museet har til huse i Christian VIII's Palæ på Amalienborg, Den permanente udstilling i stueetagen ligger kronologisk i fortsættelse af Rosenborg-samlingen, idet den har fokus på den glücksborgske gren af kongeslægten, der har regeret siden 1863. Her findes en række historiske interiører fra perioden, bl.a. arbejdsværelser fra fire konger (Christian 9., Frederik 8., Christian 10. og Frederik 9.).  Desuden omfatter den faste udstilling en samling af russisk juvelerkunst med kongelig proveniens samt et udsnit af Danmarks kronjuveler.

Gæster har sædvanligvis adgang til de kongelige repræsentationslokaler på beletagen (1. sal), hvor der jævnligt er særudstillinger. Kongernes Samling tilbyder desuden rundvisninger i Christian VII’s Palæ, der fungerer som kongeligt gæste- og repræsentationspalæ. 

Amalienborgmuseet blev oprindelig etableret i stueetagen i Christian IX’s Palæ (H.M. Dronningens residenspalæ), hvor det havde åbent i årene 1977-82. Museet åbnede på sin nuværende placering i 1994.

Referencer

Eksterne henvisninger 
 Amalienborgmuseet

Museer i København
Det danske monarki
Museer etableret i 1994
Frederiksstaden
Tusindgylden

Tusindgylden (Centaurium) er en slægt med ca. 60 arter, der er udbredt i Nordamerika og Mellem- og Sydeuropa. Det er én- eller toårige, urteagtige planter med en grundstillet roset og korsvis modsatte blade på stænglerne. Blomsterne er 5-tallige og regelmæssige med sammenvokset kronrør og lyserøde, sjældnere hvide eller gule kronblade. De sidder samlet i en endestillet halvskærm. Frugterne er kapsler med mange frø.

 Marktusindgylden (Centaurium erythraea)
 Strandtusindgylden (Centaurium littorale)
 Gul tusindgylden (Centaurium maritimum)
 Liden tusindgylden (Centaurium pulchellum)

Ensian-familien
Lyngbygård

Lyngby er et stednavn. der er meget udbredt brugt i Danmark. Således findes der mange gårde ved navn Lyngbygård:

 Lyngbygård (Eggeslevmagle Sogn) – et ejerlav og en herregård i Eggeslevmagle Sogn, Slagelse Kommune
 Lyngbygård (Lyngby Sogn) – et ejerlav og en herregård i Lyngby Sogn, Aarhus Kommune
 Trolle-Ljungby slot - skånsk slot, som i dansketiden var kendt som Lyngby eller Ljungby
Asdal by

Asdal (Allingdam) er en lille landsby, beliggende ca. seks kilometer sydøst for Hirtshals. 

Byen ligger i Asdal Sogn.

Se også:
 Asdal Sogn
 Asdal Kirke
 Asdal Hovedgård

Lokaliteter i Hjørring Kommune
Asdal

Asdal har flere betydninger:

 Asdal Sogn
 Asdal Kirke
 Asdal by (Allingdam)
 Asdal Hovedgård
 Asdal (Norge)
Nicolai Ahlmann

Nicolai Ahlmann (17. november 1809 i Sønderborg – 12. februar 1890) var en dansk politiker.

Nicolai Ahlmann uddannede sig til praktisk landmand og var 1839-47 forpagter af Juellinge på Lolland, hvorpå han købte en gård i Skåne, som han ejede indtil 1856, hvorefter han nogen tid var bosat i København. Året efter købte han gården Werthemine på Als, en af de forhen augustenborgske avlsgårde, som var erhvervede af statskassen. Han tog ingen fremragende del i det politiske liv, før efter våbenstilstanden i Nikolsburg den bekendte nordslesvigske deputation på 47 mand, der gik til Berlin for at takke kongen for det givne løfte at genafstå de danske egne til Danmark, valgte ham til ordfører, 30. august 1866. Efter landets indlemmelse i Preussen valgtes han derpå sammen med Hans Andersen Krüger til medlem af den grundlovgivende rigsdag i Berlin (februar 1867); ved denne lejlighed fremkom fra dem den ofte gentagne erklæring: "Wir sind Dänen und wollen Dänen bleiben!" Da han senere valgtes ind i den preussiske landdag, nægtede han at aflægge den befalede hyldingsed og fik således aldrig sit valgbrev anerkendt. Det samme gentog sig flere gange senere. En omlægning af valgkredsene forhindrede gentagelsen af hans valg til rigsdagen. 1875 solgte Ahlmann sin gård og flyttede til Frederiksberg. Hustru: Maria Dons, datter af birkedommer J.K. Dons.

Kilder

Eksterne henvisninger 
 

 

Landmænd fra Danmark
Personer fra Sønderborg
Danskere i 1800-tallet
Sønderjyllands historie (på tværs af landegrænser)
Politikere fra Preussen
Spandet Kirke

Spandet Kirke ligger i landsbyen Spandet, ca. 11 km SØ for Ribe (Region Syddanmark).

Eksterne kilder og henvisninger 
 Spandet Kirke på KortTilKirken.dk
 Spandet Kirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Tønder Amt
Valgbrev

Valgbrev kaldes det dokument, som tjener til bevis for, at den pågældende kandidat er lovlig valgt. Det udfærdiges og underskrives af valgbestyrelsen og afgives til den valgte repræsentant, der afleverer det til den forsamling, hvoraf han er blevet medlem. Valgbrevets gyldighed undersøges af forsamlingen (valgbrevs prøvelse / valgprøvelse ).

Politiske valg
Tekster
Jay Nixon

Jeremiah Wilson "Jay" Nixon (født 13. februar 1956) er amerikansk politiker fra det Demokratiske parti. Han var den 55. guvernør i den amerikanske delsat Missouri fra 2009 til 2017. Han var medlem af delstatens senat fra 1987 til 1993, hvorefter han blev Missouris justitsminister (Missouri Attorney General) fra 1993 til hans valgsejr i 2008. Nixon tiltrådte som guvernør 12. januar 2009 hvor han afløste Matt Blunt.

Nixon studerede statskundskab og jura på University of Missouri i Columbia.

Han er gift og har 2 børn.

Referencer

Eksterne henvisninger 

 Jay Nixons officielle kampagneside på jaynixon.com
 Biografi om Jay Nixon på National Governors Associations hjemmeside 

Guvernører i Missouri
WikiLeaks' offentliggørelse af korrespondance fra amerikanske ambassader

WikiLeaks offentliggørelse af korrespondance fra amerikanske ambassader (også benævnt Cable gate) begyndte den 28. november 2010 på websitet WikiLeaks, da websitet offentliggjorde en række fortrolige dokumenter, der var sendt fra amerikanske ambassader og konsulater til det amerikanske udenrigsministerium. Offentliggørelsen af ambassadernes rapporter var den tredje større masseoffentliggørelse foretaget af WikiLeaks i 2010, og efterfulgte offentliggørelsen i juli 2010 af dokumenter om Krigen i Afghanistan og i oktober 2010 dokumenter om Krigen i Irak

Første offentliggørelse 
Offentliggørelsen af første af de 251.287 dokumenter skete den 28. november 2010 og fandt sted med samtidig pressedækning i aviserne/magasinerne El País i Spanien, Le Monde i Frankrig, Der Spiegel i Tyskland, The Guardian i England og The New York Times i USA.

Offentliggørelse i Norden 
Den svenske freelance-journalist, Johannes Wahlström, kom i forbindelse med Julian Assange da WikiLeaks-organisationen i 2008 havde overvejelser om at flytte til Sverige. Han er nu Wikileaks kontaktperson i Norden, og har fået adgang til samtlige 251.287 telegrammer, og videreformidlet dele af dem til Sveriges Television, Aftonbladet og Svenska Dagbladet i Sverige. I Norge har han givet Aftenposten adgang til alle telegrammere, og herfra har danske Politiken fået en aftale, der kom i stand i julen 2010, og som indebærer at avisen er fri til at søge i samtlige telegrammer, – som ligger på en computer uden adgang til internettet i Aftenpostens lokaler i Oslo.

Sverige 
Programmet Dokument Inifrån i Sveriges Television sendte den 5. december 2010 dokumentar-programmet "De hemliga telegrammen", og det blev afsløret, at der er forekommet et informelt samarbejde om informations-udveksling mellem Sverige og USA, et samarbejde som embedsmænd der repræsenterede Sveriges regering skal have erklæret (under et møde om et eventuelt formaliseret samarbejde i form av en aftale med Sverige om udlevering af oplysninger til Terrorist Screening Center) at de hellere ville bevare informelt eftersom rigsdagen ellers skulle få kendskab til virksomheden, noget som antoges at have kunnet bringe den i fare. Medlem af rigsdagen og formand for justits-udvalget Morgan Johansson kommenterede afsløringen med, at hvis oplysningerne stemmer, kan det vise sig at være et brud på Sveriges grundlov og føre til justitsminister Beatrice Asks afgang.

Reaktioner 
Reaktionerne på offentliggørelsen spændte fra fordømmelse fra en række vestlige regeringer til støtte og intens interesse fra dele af offentligheden, analytikere og presse.

Referencer

Eksterne links 
 WikiLeaks Secret US Embassy Cables . WikiLeaks.

Diplomati
Internetaktivisme
Begivenheder i 2010

no:WikiLeaks#Publiseringen av USAs diplomatmeldinger
San Nicolás de los Garza

San Nicolás de los Garza er en by i delstaten Nuevo León nordøst i Mexico. Byen indgår i Monterreys storbyområde. Den blev grundlagt den 5. februar 1597 og de sidste folketællinger fra 2005 viser at der bor 476 761 indbyggere i byen.

Eksterne henvisninger 
 Gobierno Municipal de San Nicolás de los Garza Officiel hjemmeside

Byer i Mexico
Etableret i 1597
Valgbog

Valgbog eller valgprotokol er valgbestyrelsen beretning om valgbestyrelse, valghandlingen og valgets udfald, og hvoraf afskrift sendes den forsamling, om hvilken valget har drejet sig.

Politiske valg
Tekster
Jack Markell

Jack Alan Markell (født 26. november 1960) er en amerikansk politiker fra det Demokratiske parti. Han var den 73. guvernør i den amerikanske delsat Delaware fra 2009 til 2017. Han var Delawares finansminister (Delaware State Treasurer) fra 1999 til 2009. Markell tiltrådte som guvernør 20. januar 2009 hvor han afløste Ruth Ann Minner. Han besejrede republikaneren Bill Lee ved guvernørvalget i Delaware i efteråret 2008.

Markell studerede nationaløkonomi og u-landskundskab på Brown University. Han afsluttede og bestod en MBA på University of Chicago.

Han er gift og har 2 børn.

Eksterne henvisninger 

 Jack A. Markells officielle hjemmeside på markell.org
 Biografi om Jack Markell på National Governors Associations hjemmeside 

Guvernører i Delaware
Green Party (Irland)

Green Party (officielt navn: Green Party/Comhaontas Glas) blev grundlagt 1981 som Ecology Party of Ireland (Irlands økologiske parti) af Dubliner læreren Christopher Fettes. 1983 fik det navnet Green Alliance og fik 1987 sit nuværende navn. Green Partys kandidater er repræsenteret kommunerådene, Dáil Éireann (Underhus) og Europaparlamentet.

Historie 
Ved partiets første valg i 1982, opnåede det kun 0.2% af stemmerne. Efter navneændringen 1983 tog partiet med Christopher Fettes i 1984 del i Europavalget og opnåede 1,9% i valgkreds Dublin. Ved valget i 1989 vandt partiet sit første sæde i Underhuset, da Roger Garland i valgkreds Dublin Süd blev valgt.

Ved valget i 2002 fik partiet 3,6% af stemmerne og 6 sæder. Men allerede 2 år senere tabte Green Party sine 2 sæder i Europaparlamentet. 

Ved valget i 2007 fik partiet 4,69% af stemmerne og 6 sæder. 

Ved Green Partys landsmøde i juli 2007 blev det vedtaget at deltage i en regering med det borgelige parti Fianna Fáil og de Progressive Democrats (opløst 2008). Partiets nuværende formand er John Gormley. En af partiets kendte politikere er også Eamon Ryan, som er minister for kommunikation, energi og naturlige ressourcer.

Eksterne henvisninger 
 Offizielle Website
 Young Greens – Offizielle Website

Politiske partier i Irland
Grønne partier
Zermatt


Zermatt er en by i kantonen Valais i Schweiz. Byen, der har cirka 5.720 (2010) indbyggere, er et velkendt turistmål i Alperne. 

Byen ligger i cirka 1.620 meters højde og er omgivet af en række høje bjergtinder, der rager op i over 4.000 meters højde. Alpernes næsthøjeste bjerg (Schweiz' højeste og Italiens næsthøjeste), Monte Rosa, ligger tæt på Zermatt, men især Matterhorn, der ofte benævnes som verdens smukkeste bjerg, knytter sig til byen.

Turisme 
Den veludviklede turisme, der om vinteren især er skiturisme, mens det om sommeren ofte er vandrere, klatrere og naturelskere, fylder byens 15.000 hotelsenge og de mange ferielejligheder og hytter. Turismen tog sin begyndelse omkring 1830, hvor englænderne kom til egnen for at prøve at bestige Matterhorn og de andre bjergtinder i nærheden. Først et stykke ind i 1900-tallet begyndte vinterturismen. 

Skiterrænet har de højest beliggende pister i Schweiz. Der findes et veludbygget net af lifter med udgang fra Zermatt, som har sammenhæng med liftsystemet fra de italienske nabobyer, hvilket giver adgang til sammenlagt over 360 km pister til alpint skiløb. I Zermatt findes Alpernes største sommerskiområde på gletsjerne på Klein Matterhorn. Sommerskiområdet er det højest beliggende i Europa.

Transport 
For at begrænse luftforurening, der kan ødelægge udsigten fra Zermatt til Matterhorn, er kørsel med benzin- eller dieselbiler ikke tilladt i byen. Næsten al transport foregår derfor med eldrevne køretøjer eller med hestevogn, der samtidig giver en stille hverdag i byen. I særlige tilfælde kan der udstedes en midlertidig køretilladelse med almindelig bil, ligesom det lokale politi og brandvæsen også har ordinære køretøjer.

De fleste besøgende ankommer til byen med tog. Enten med regionaltog fra Visp eller Brig nede i bunden af dalen, eller med Glacier Express (Gletsjer Ekspres), som kører mellem Davos hhv. St. Moritz i det østlige Schweiz og Zermatt. Andre besøgende kører i bil eller bus til nabobyen Täsch, hvorfra der kører regional- og lokaltog, elbiler og -busser til Zermatt.

Fra stationen i Zermatt er det muligt at komme videre med tandhjulsbanen Gornergratbahn til Gornergrat, hvorfra der er udsigt til Matterhorn og kig ned på den store Gornergletcher.

Galleri

Kildehenvisninger

Eksterne henvisninger 

Byer i Schweiz
Matterhorn
Vintersportssteder i Schweiz
Vitamin B

B-vitamin er en klasse af vandopløselige vitaminer, som spiller en vigtig rolle i cellers metabolisme. Selv om de deler navn, er de kemisk adskilte forbindelser, der ofte eksisterer side om side i de samme fødevare. Generelt betegnes et kosttilskud, som indeholder flere eller samtlige otte B-vitaminer som et vitamin B-kompleks. Individuelle B-vitamin-kosttilskud betegnes med hvert vitamins specifikke nummer eller navn: B1 = tiamin, B2 = riboflavin, B3 = niacin, osv. Nogle er bedre kendt ved deres navn end deres nummer, heriblandt: niacin (B3), pantotensyre (B5), biotin (B7) og folsyre (B9).

Hvert B-vitamin er enten en cofaktor (normalt et coenzym) for centrale metabolske processer eller et udgangsstof, der er nødvendigt for at skabe en.

Liste over B-vitaminer 
Flere substanser, der tidligere mentes at være vitaminer, havde fået nummer i B-vitamin-nummereringen, men blev konstateret enten ikke at være essentielle for overlevelse eller kunne produceres af kroppen, kunne derfor ikke betragtes som vitaminer. Af den grund mangler vitamin B4, vitamin B8, vitamin B10 og vitamin B11.

Henvisninger 
 Vitaminer og mineraler - Alt om kost

Referencer 

Vitaminer
Torsö

Torsö er Vänerns største ø med et areal på 6.203 ha og ligger i den østlige del af søen i Mariestads skærgård i landskapet Västergötland. 

Øen består af de to øer Torsö og Fågelö, som er vokset sammen på grund af digeanlægget fra slutningen af 1800-tallet. Dette var meget tydeligt under den store oversvømmelse vinteren 2000-2001, da den forhenværende søbund blev truet af vandet. Der findes mange badestrande på Torsö. 

I november 1994 blev Torsöbroen, som går i en halvbue fra Sundsörn på fastlandet til Torsö, opført. 
Broen har en sejlfri højde på 18 m. Broen erstattede 19. november 1994 færgetrafikken, som havde været i gang siden 1932.

De fastboende Torsöboer kaldes for "Torsövargar.

Kendte personer fra Torsö
 Rudolf Kjellén
 Olle Larsson

Västergötland
Øer i søer i Sverige
Martin Paldam

Martin Paldam (født 1. oktober 1942) er en dansk professor i økonomi.

Paldam blev cand.polit. fra Københavns Universitet i 1969 og blev efterfølgende ansat på Det Økonomiske Råds sekretariat. Han var fra 1974-1975 FN's økonomiske rådgiver i Nigeria. I 1975 vendte han hjem til Danmark som lektor og fra 1985 professor i økonomi ved Aarhus Universitet. I 1982 blev han dr.oecon.

Paldam er en hyppig deltager i den offentlige debat, bl.a. om effekten af dansk ulandsbistand.

Kilder og eksterne henvisninger 
 Martin Paldams hjemmeside

Ansatte ved Aarhus Universitet
Debattører fra Danmark
Nationaløkonomer fra Danmark
Bo Carlsson

Bo Carlsson (født 11. april 1965) er en dansk skuespiller.

Bo Carlsson er uddannet fra Statens Teaterskole i 1994 og har siden arbejdet med film, tv og teater. Han har bl.a. spillet en af hovedrollerne i Det andet liv af Jonas Elmer, medvirket i Danmarks Radios TV-serie Arvingerne og spillet en af de gennemgående biroller i 2. sæson af yousee produktionen Limboland. Derudover har Bo Carlsson medvirket i et utal af produktioner på TV, film og kortfilm. Et udsnit af dette er bl.a. tv-serierne Rita, Gidseltagningen, Pros and Cons, Bedrag (sæson 3), Ditte & Louise, Forbrydelsen, Blekingegade, TAXA og filmene Krudttønden, De standhaftige, Iqbal & den hemmelige opskrift, og kortfilmene Alting, The Association of Joy, Trofæjagt, Bryllupsnatten.

Filmografi

Film

Tv-serier

Eksterne henvisninger 
 

Skuespillere fra Danmark
Kylie Minogues diskografi

Diskografi af den australske sangerinde Kylie Minogue består af 11 studiealbum, 9 opsamlingsalbum, 4 livealbum, 4 EP'er, 11 remixalbum og 51 singler. Minogues karriere som sangerinde begyndte under hendes popularitet i Neighbours, en australsk sæbeopera. Minogue indspillet hendes debutalbum Kylie med Stock, Aitken og Waterman. Albummet solgte over 5 millioner eksemplarer. Hendes andet album Enjoy Yourself (1989) producerede to singler som nåede førstepladsen i Storbritannien, "Hand on Your Heart" og "Tears on My Pillow". Minogues trejde album Rhythm of Love (1990) defineret et vendepunkt i hendes karriere. Hendes fjerde album Let's Get to It blev udgivet i 1991, efterfulgt af opsamlingsalbum Greatest Hits.
 
Efter skuffende salg Minogue underskrevet med pladeselskabet Parlophone og udgivet Light Years i 2000, hendes tilbagevenden til dance pop. Men hendes album Fever (2001) nåede førstepladsen i over 40 lande, og albummet var den højeste sælgeren af hendes karriere. Hendes næste album Body Language blev offentliggjort i slutningen af 2003 og hendes andet officielle opsamlingsalbum Ultimate Kylie i 2004. I marts 2005 blev Minogue diagnosticeret med brystkræft og tvang hende til at annullere alle optagelse projekter. I 2007 genoptog hun hendes karriere med udgivelsen af hendes tiende album X. Hendes ellevte studiealbum Aphrodite blev udgivet den 5. juli 2010.

Kylie Minogue har solgt 68 millioner albums og over 55 millioner singler på verdensplan.

Studiealbum

Opsamlingsalbum

Andre opsamlingsalbum

Livealbum

Singler

1980'erne

1990'erne

2000'erne

2010'erne

Referencer

Eksterne henvisninger 
 Kylie Minogues officiel side
 

Diskografi
Minogue, Kylie diskografi